El consistori no aplicarà l'impost municipal de plusvàlua a les vendes d'immobles sense benefici
04 de juliol 2018

![Imagen 1](/media/actualidad/PublishingImages/1 Políticos/Enric Arino c.jpg)

L'Ajuntament de Sagunt modificarà l'ordenança municipal que regula el cobrament de l'impost de plusvàlua en la venda d'immobles perquè no s'aplique en el cas de vendes que no han obtingut benefici. L'ordenança també reconeixerà el dret dels propietaris i propietàries a recuperar l'impost pagat en vendes d'immobles ja efectuades, sempre que puguen demostrar que no van obtindre benefici en l'operació i complisquen amb els requisits legals establerts.

El regidor d'Hisenda, Enric Ariño, ha explicat que el consistori vol avançar-se a la llei estatal que regula el cobrament de l'impost de plusvàlua i contemplar l'esperit de la mateixa en l'ordenança municipal. **“Hem esperat que eixa llei marc arribara, però com que no arriba iniciarem un procés per a modificar la nostra ordenança municipal”**.

El regidor ha recordat que **“les sentències emeses per diferents tribunals diuen que no correspon que es cobre”** l'impost de plusvàlua en vendes d'immobles sense benefici o amb pèrdues respecte al seu preu de compra. Respecte a la devolució de l'impost en vendes ja efectuades, Ariño ha dit que suposarà **“una quantitat important per a les arques municipals, que veurem si des de Madrid se'ns compensa, perquè és una de les fonts importants de finançament de l'Ajuntament”**.

El regidor ha declarat que el procés administratiu per a modificar l'ordenança pot tardar **“uns mesos”**.

*   [](http://www.facebook.com/sharer.php?u=https://aytosagunto.es/va/actualitat/el-consistori-no-aplicara-l-impost-municipal-de-plusvalua-a-les-vendes-d-immobles-sense-benefici/ "Facebook")
*   [](http://twitter.com/share?url=https://aytosagunto.es/va/actualitat/el-consistori-no-aplicara-l-impost-municipal-de-plusvalua-a-les-vendes-d-immobles-sense-benefici/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-consistori-no-aplicara-l-impost-municipal-de-plusvalua-a-les-vendes-d-immobles-sense-benefici/ "Linked In")
*   [](mailto:?body=https://aytosagunto.es/va/actualitat/el-consistori-no-aplicara-l-impost-municipal-de-plusvalua-a-les-vendes-d-immobles-sense-benefici/)